( 245 ) 



met. Il sunt sout Cormos e toutes les foies qe le melic de Cor- 

 mose a gherc con autre plus poisant de lui , il s'en vient à ceste 

 cité , por ce qe meut est fort et en fort leu , si qe il ne doute 

 puis de null. Il ne ont nulle ble's, mes les ont d'outre part: car 

 les mercaant les le aporlcnt con les nés. A ceste cité a moût buen 

 port , et si voz di tout voiremant qe il hi vienent maintes nés 

 con maintes mercandies de Indie , et en ceste ville le vendent 

 moût bien , por ce qe de ceste ville se portent les mercandies e 

 les peceries en fratere a mainte cité et castiaus. Et encore voz 

 di qe de ceste cité se portent maint buen destrer en Ynde , de 

 coi les mercaant en font grant profit. Car sachiés qe de cest 

 contrée e des autres qe je voz ai contés en ariere , se portent 

 grant quantité des biaus chevaus en Yde si grant qe à poine le 

 poroit l'en contere. Et si voz di qe ceste cité est sus la boche e 

 à l'entrer dou gof de Calatu , si qe nulle nés ne i poit entrere ne 

 osir sanz lor volunté , e mantes foies en a le melic de ceste cité 

 grant par dou Soudan de Crcrmain cui il est soutpost : car quand 

 cel Soudan met aucu dasio au melic de Curmos ou aucun autre 

 de sez firers et cesti ne le vêlent doner , e le soudan hi tramest 

 host por elz efforcer , il se partent de Curmos et entrent en nés 

 e s'en \àenent à ceste cité de Catalu et iluec demorent et ne lais- 

 sent passer nulle nés dont le soldan de Crcmain en a trop grant 

 domajcs , et por ce convient qe il face pès au melic dou Curmos, 

 e ne li toit pas tant monoie con il li demandoit. Et encore voz 

 di que ceste melic de Curmos a un castians qe encore est plus 

 fort qe la cité et miaus destraint le gof e la mer; et encore sachiés 

 tout voiremant qe cestes jens de ceste contré vivent de dattes e 

 de peisonz salée , car il en ont à grant planté. Mes bien est-il voir 

 qe il hi nia plosors jentilz homes e riches qe bien menuient des 

 autres meior viandes e meior couses. Or vos avon contés de 

 ceste cité de Calatu e dou gof e de lor afer:adonc nos enpartiron 

 e voz conteron de Curmos ; car je voz di qe quant l'en se part) 

 de la cité de Calatu et il ala trois cens miles entre meistre- e tra- 



